ມີ 22 ຄົນ ເສຍຊີວິດ ຍ້ອນການໂຈມຕີ ຂະນະທີ່ ນັກການທູດ​ ສືບຕໍ່ ຫາທາງແກ້ໄຂ ບັນຫາຊີເຣຍ
ການໂຈມຕີ ໃນພາກຕາເວັນອອກ ສຽງເໜືອ ຂອງຊີເຣຍ ເຮັດໃຫ້​ 22 ຄົນ ເສຍຊີວິດ​ ໃນຂະນະທີ່ ກຸ່ມຕໍ່ຕ້ານ ລັດຖະບານ ຕົກລົງກັນ ຈະເຈລະຈາ ກັບລັດຖະບານ ​Assad.
ກຸ່ມສິ້ງຊອມສິດທິມະນຸດໃນຊີເຣຍກ່າວວ່າ ການໂຈມຕີດ້ວຍລະ ເບີດລົດບັນທຸກໃນພາກຕາເວັນອອກສຽງເໜືອຂອງປະເທດດັ່ງ ກ່າວເຮັດໃຫ້ມີຜູ້ເສຍຊີວິດຢ່າງໜ້ອຍ 22 ຄົນໃນຄວາມຮຸນແຮງ ຮອບຫລ້າສຸດ ທີ່ມີຂຶ້ນທ່າມກາງ ການດຳເນີນຄວາມພະຍາຍາມ ທາງດ້ານການທູດຮອບໃໝ່ ເພື່ອແກ້ໄຂບັນຫາຊີເຣຍ ລະເບີດໄດ້ແຕກຂຶ້ນຢູ່ໃກ້ໆກັບສູນກາງສາທາລະນະສຸກແລະຕະ ຫລາດຂາຍຜັກ ທີ່ເມືອງ Tal Tamer ແຂວງ Hasakeh ທີ່ຄວບ ຄຸມໂດຍກຳລັງຊາວເຄີດ ອີງຕາມລາຍງານ ຂອງກຸ່ມປົກປ້ອງສິດ ທິມະນຸດໃນຊີເຣຍ ກຸ່ມດັ່ງກ່າວ ຊຶ່ງມີຕາໜ່າງການຕິດຕໍ່ທາງພາກພື້ນດິນ ຢູ່ໃນທົ່ວປະເທດຊີເຣຍ ກ່າວວ່າ ນອກນັ້ນ ຍັງມີຜູ້ໄດ້ຮັບບາດເຈັບຫລາຍສິບຄົນ ໃນການໂຈມຕີ ຊຶ່ງມີຂຶ້ນໃນ ຕອນແລງວັນພະຫັດວານນີ້ ແລະກ່າວຕື່ມວ່າ ຈຳນວນຜູ້ເສຍຊີວິດມີທ່າທາງວ່າຈະເພີ້ມຂຶ້ນຕື່ມ ເມືອງ Tal Tamer ແມ່ນຄວບຄຸມໂດຍກຳລັງ YPG ຂອງຊາວ ເຄີດຊຶ່ງໄດ້ທຳການສູ້ລົບກັບກຸ່ມລັດອິສລາມຫົວຮຸນແຮງຈັດໃນ ເຂດດັ່ງກ່າວ ມາໄດ້ຫລາຍເດືອນແລ້ວ ໂດຍໄດ້ຮັບຄວາມຊ່ອຍ ເຫລືອຈາກການໂຈມຕີທາງອາກາດຂອງສະຫະລັດ ກຳລັງ YPG ແມ່ນນຶ່ງ ໃນບັນດາກຸ່ມຕໍ່ຕ້ານລັດຖະບານ ທີ່ໜ້າ ເກງຂາມທີ່ສຸດທີ່ໄດ້ຮັບການໜຸນຫລັງຈາກປະເທດຕາເວັນຕົກ ຊຶ່ງໄດ້ປາກົດໂຕໃຫ້ເຫັນໃນການສູ້ລົບຕໍ່ຕ້ານປະທານາທິບໍດີຊີ ເຣຍ ທ່ານ Bashar al-Assad ພວກຕໍ່ຕ້ານລັດຖະບານ ໃນຊີເຣຍ ທີ່ແຕກແຍກ ເປັນກຸ່ມເລັກ ກຸ່ມນ້ອຍໃນວັນພະຫັດວານນີ້ໄດ້ເອົາບາດກ້າວທີ່ຈະເຕົ້າໂຮມ ກັນເວລາພວກຕໍ່ຕ້ານລັດຖະບານຫຼາຍໆກຸ່ມໄດ້ຕົກລົງຮັບເອົາ ຂອບຂອງການເຈລະຈາກັບລັດຖະບານທ່ານ Assad ມີຜູ້ຕາງໜ້າຂອງກຸ່ມການເມືອງແລະກຳລັງປະກອບອາວຸດໃນຊີເຣຍ 100 ກວ່າທ່ານໄດ້ ສະຫລຸບການປະຊຸມ ແບບທີ່ບໍ່ເຄີຍມີມາກ່ອນ ຢູ່ນະຄອນຣິຢາດ ໃນ ຊາອຸດີ ອາຣາເບຍ ດ້ວຍແຜນການທີ່ຈະດຳເນີນການຕໍ່ໄປໃນຄວາມພະຍາຍາມເພື່ອເປີດການເຈລະຈາ ກຸ່ມດັ່ງກ່າວນີ້ ຍັງຈຳເປັນທີ່ຈະຕ້ອງໄດ້ແຕ່ງຕັ້ງຜູ້ຕາງໜ້າຂອງຕົນສຳລັບການເຈລະຈາ